
                                  Gysgaltmalar

	AGB
	Arterial gan basyş

	BA
	Bronhial astma

	BK
BSGG
	Kohyň bakteriýasy
Bütindünýä saglygy goraýyş guramasy 

	DÇÝT
	Dem çykaryşyň ýokary tizligi

	DÇBT
	Dem çykaryşyň beýik tizligi

	DAÇ
	Dem alyş çaltlygy

	EHOkg
	Ehokardiografiýa

	Ekg
	Elektrokardiogramma

	GDÇG
	Güýçlendirilen dem çykarşyň göwrümi

	GBB
	Gulak burun bokurdak

	GÖÝS
	Güýçlendirilen öýkeniň ýaşaýyş sygymy

	HDP
	Hassahanadan daşky pnewmoniýa

	MBP
	Mukdarlanan bugly pürküji

	NA
	Nebulaýzer arkaly

	ÖDOK
	Öýkeniň dowamly obstruktiw keseli

	ÖGÝS
	Öýkeniň güýçlendirilen ýaşaýyş sygymy

	ÖA
	Öýken abssessi

	PAO2
	Kislorodyň parsial basyşy

	PaCO2
	Kömürturşy gazyň parial basyşy

	PGKS
	Pürküjili glukokortikostereidler

	SaO2
	Ganyň kislorod bilen doýgunlygy

	TP
	Tozly pürküji

	ÝDAÝ WÝK
	Ýiti dem alyş ýollaryň wirusly ýokanç keselleri

	ÝIK
	Ýüregiň işemiýa keseli

	ÝB
	Ýiti bronhit

	ÝUÇ
	Ýüregiň urgy çaltlygy











Öýkeniň dowamly obstruktiw keseli (J 40-J44).

Kesgitleme:Öýkeniň dowamly obstruktiw keseli (ÖDOK)-gyjyndyryjylaryň uzak täsir etmeginde yzygiderli agyrlaşýan gaýdymsyz ýada doly däl gaýdymly bornhlaryň dykylmasynyň (obstruksiýasynyň), emfizema, öýken arteriýasynyň gipertenziýasy, sag mädejigiň gipertrofiýasy we dilýatasiýasy bilen bilelikde gelmegine aýdylýar. Kesel kliniki gakylykly üsgürme, dem gysmanyň bolmagy bilen häsiýetlenýär.
Esasy kesel dörediji daşky howply sebäpler
· Çilimiň tüssesi – işjeň we işjen däl çilimkeslik
· Iş ýerleriň we daşymyzy gurşap alýan howanyň gyjyndyryjylar bilen zaýalanmagy
· Dem alyş ýollaryň ýokançlary, esasan irki ýaşlarda

Kliniki häsiýetnamasy

Arzy:
· Iki ýyl yzygiderli her ýyl 3 aýdan köp üsgürmäniň, gakylygyň çykmagynyň, dem gysmanyň bolmagy. Gakylygyň hili we mukdary gaýnaglamanyň ýitileşmegi ýada rahatlaşmagy bilen bagly
· Dem gysma başda fiziki agramda, soňra dynçlykda
Obýektiw
· Keseliň giçki basgançaklarynda merkezi gögerme
· Kakymda – guty ses (emfizemanyň hasabyna)
· Diňleýişde – başda güýçlenen dem alyş uzaklaşan dem çykarma bilen, soňra gowşak wezikulýar ses, ýitileşme dowründe gury we çygly hyžžyldylar
· ses titremesi peselen. Öýkeniň serheti giňelen.
ÖDOK-niň döreýiş basgançaklary:
0-basgançak – sagdyn adam
1-basgançak – sagdyn adam kesel dörediji sebäplerin bolmagy bilen
2-basgançak – kesel öňi ýagdaýlar (çilimkeşiň üsgürmesi, gyjyndyryjylaryň täsirinde üsgürme uzaga çeken ýada tiz – tizden gaýtalanýan ýiti bronhit, kliniki alamatlaryň bolmazlygynda funksional barlagda obstruksiýanyň anyklanmagy)
3. ÖDOK-niň kliniki alamatlarynyň doly ýüze çykan döwri
4. ÖDOK-niň gaýraüzülmeler bilen

ÖDOK-niň toparlara bölünişi
	Basgançaklar
	Häsiýetnama

	1- basgançak ÖDOK-ýeňil geçişi
	· Dowamly gakylykly üsgürme
· 1 sek GDÇG ýada DÇBT bolmalysynda ≥ 80%
· 1 sek GDÇG/GÖÝS <70%

	2 basgançak ÖDOK-niň orta agyrlykda geçişi
	· Dowamly gakylykly üsgürme, fiziki agramda dem gysma
· 1 sek GDÇG ýada DÇBT bolmalyda 50-79%
· 1 sek GDÇG/GÖÝS <70%

	3 basgançak ÖDOK-niň agyr geçişi
	· Dowamly gakylykly üsgürme, dynçlykda dem gysma
· 1 sek GDÇG ýada DÇBT bolmalydan 50%-den pes, dowamly ýetmezçiligiň we sag mädejigiň ýetmezçiliginiň kliniki alamatlary
· 1 sek GDÇG/GÖÝS <70%/




Laborator we gurallar bilen barlaglar
· Spirometriýa – mümkin boldygyna görä
· Pikfloumetriýa – her gezekgi ýüz tutmada geçirmeli
· Bornh giňeldijiler bilen barlag – 1 sek GDÇG ýada DÇBT 15%-den pes
· Ilkinji ýüz tutmagynda rentgenografiýa
ÖDOK-nin ýitileşmesiniň alamatlary
· Dem gysmanyň ýokarlanmagy
· Üsgürmäniň güýçlenmegi
· Gakylygyň iriňli bolmagy we mukdarynyň köplemegi
· Fiziki agrama durnuklylygyň peselmegi
· Spirometriýanyň görkezmesiniň erbetleşmegi

ÖDOK-niň bejeriş nukdaý nazarlary
ÖDOK näsaglara bütin ömrüniň dowamynda bejergi geçirilýär.
Bejergi esasan saglyk öýleri ýagdaýynda geçirilýär
Bejerginiň esasy düzümi:
1. Monitoring geçirmek we keselin geçişine baha bermek
2. Kesel dörediji howply täsirleri aýyrmak (çilim çekmegi goýmak)
3. ÖDOK-niň rahatlanan döwrüniň bejergisini geçirmek
· näsaga keseli gözegçilikde saklamagy öwretmek
· dermanlar bilen bejergi
· dermansyz bejergiler, dikeldiş işler
4. Keseliň ýitileşen döwrüniň bejergisi. Oksigenoterapiýa.

ÖDOK-niň rahatlanan döwrüniň dermanlar bilen esasy bejergisi
	ÖDOK-niň geçiş agyrlygy
	Bejergi

	Ýeňil geçişde
	-iprotpropium bromid 2 pürküçden günde 4 gezek purküçde (bir mukdarda 20 mkg, günde 160-320 mkg) ýada simpatomimetik salbutamol (ventolin) pürküji görnüşde gerek bolanda günde 3-4 gezege çenli ýada aminofillin 150 mg x 4 gezek günde

	Orta agyrlykda
	Atrowent  2 mukdardan 4 gezek günde + salbutamol gerekligine görä – 3-4 gezege cenli ýada berodual (atrowent + berotek) 2 mukdardan 4 gezek günde ýada uzak täsirli teofillin 300 mg 2 gezek günde ýada aminofillin retarol 350 mg 2 gezek günde

	Agyr geçişde
	Berodual 2 mukdardan 3 gezek, salbutamol gerek bolanda 3-4 gezekden köp ulanmaly däl + teofillin uzak täsirli 300 mg x 2 gezek gunde ýada aminofillin retard 350 mg x 2 gezek günde ýada enfullong 250 mg günde 1 gezek

	Glýukokortikosteroidler ÖDOK-ni BA-dan tapawutlandyrmak üçin we bronholitikleriň ulanylmagynyň netijesiniň pesliginde, bronhlaryň duýujylygynyň olara ýokarydygynda (15%> ýa-da 200 ml> ) ulanylýar. Prednizalon 30-40 mg 8-10 gün gerdejik görnüşde. Gowy netijäniň bolmagynda 500-1000 mkg beklametazon dipropionata günde geçmek maslahat berilýär.
Gakylyk eredijiler (asetilsistein, karbosistein) goşmaça serişde hökmünde ulanylýar.


ÖDOK-niň rahatlanan döwründe geçirilýän bejerginiň netijeliligine gözegçilik
· Ýaşaýyş hilini ýokarlandyrmak
· Keseliň ösüşini haýallaşdyrmak
· Keseliň ýitileşmegini azaltmak
· Öýkeniň işjeňliginiň peselmegini haýallaşdyrmak
· Näsagyň işe ýarowlylygyny saklamak


ÖDOK-niň ýitileşen döwrüniň bejergisi
	Esasy bejergi
	Antibakterial bejergi 7-10 gün
	Oksigenoterapiýa Dem çykaryşda garşylykly dem alyş

	1. Bronhgiňeldileriniň goragda saklaýjy mukdaryny köpeltmeli. Başga topar bronhgiňeldijileri goşmaly.
2. 1 sek. GDÇG-niň bolmalysyndan 50%-den <-da 30-40 mg prednizolon gerdejikde ýada 60 mg prednizolon, 300 mg gidrokortizon damar içine goýbermeli (8-10 gün) soňra serişde doly aýrylýar ýada pürküjili kortikosteroidlere geçirilýär.
3. Mukolitikler: - ambroksol 0,03 g (30 mg) günde 3 gezek sirop, gerdejik görnüşde ýada – asetilsistein gerdejikde 200 mg 2-3 g 8-10 gün; pürküçde 300 mg günde   1 gezek; - karbosistein siropda 750 mg 1 ç 3 gezek günde 8-10 gün
	1 düzümi:
· Amoksisillin 500 mg 3 gezek günde ýada
· eritromisin 500 mg 4 g günde içmäge
2-düzüm 
· Amoksiklaw 375-625 mg 3 g günde ýada
· sefalosporinleriň 3-4 nesili ýada
· ftorhinolinleriň 3-4 nesili (moksifloksasin, lewofleksasin)
	· Pulsoksimetriýa boýunça O2-ganda doýgunlygynyň 88%< ýada gazyň düzüminde PaO2 55 mm.ss.pes bolmagynda 2-3 l/min tizlikde oksigenoterapiýa geçirilýär
· Dem çykaryşda garşylykly dem alyş-gysylan dodakdan  ýada suwly (aşakdan ýokary 10 sm köp bolmadyk) banka goýberilen turbajykdan dem çykarmak.

	
	
	Bjerginiň netijeliligi:
· Ýitileşmäniň alamatlarynyň aýrylmagy
· Näsagyň ýagdaýynyň durnuklaşmagy



ÖDOK-niň öýken ýüregi bilen gaýra üzülmegi

Arzlary:
· Dem gysmanyň agyrlaşmagy
· Ýürek urgusy
· Sag gapyrga astynda agram we agyry
· Aýakda çiş
Obýektiw:
· Anyk merkezi gögerme
· Tahikardiýa
· Boýun wenalaryň çişmegi
· Bagryň ölceglerinin ulalmagy
· Aýakda çişiň anyklanmagy
· Çiş sebäpli agramyň artmagy
· Ýürek itgisiniň peýda bolmagy
· Öýken arteriýasynda II tonyň güýçlenmegi
· Ekg-de sag mädejigiň we alyn ýüregiň gipertrofiýasynyň alamatlary
· EHokg-da –öýken arteriýasynda basyşyň 25 mm ss-den >; sag mädejigiň öňki – yzky ölçegleriniň 2,0 sm>; sag mädejigiň öňki sütüniniň ininiň galňamagy – 0,5 sm>

ÖDOK-de näsaglary hassahana ýerleşdirmäge görkezme
1. ÖDOK-niň agyr ýitileşmegi (dynçlykda dem gysma).
2. ÖDOK-niň ýitileşen döwründe öýken ýüregiň dekompensirlenmegi (gögerme, çetki çişler)
3. ÖDOK agyr geçişiniň ýitileşmesiniň, agyr gapdaldan gelýän keseller bilen bolmagy, ýaşuly ýaşlar.

ÖDOK-niň agyr ýaşaýşa howp salmadyk ýitileşmesiniň hassahanalarda bejerlişi

· Keseliň geçiş agyrlygyna baha bermeli (ÝUÇ, DAÇ, DÇBT, ganyň O2 bilen doýgunlygy - SaO2 (pulsoksimetriýa), rentgenografiýa.
· Gözegçilikde saklaýjyly oksigenoterapiýadan 30 min. soň SaO2-ni täzeden barlamaly.
· Bronh giňeldijiler: - ulanşynyň sanyny we mukdaryny köpeltmeli:
· simpatomimetikleriň we holinolitikleriň utgaşan serisdesini (Berodual) ulanmaly
· speýsorlary ýada kompresorly nebulaýzerleri ulanmaly
· damar içine aminofillini goýbermeginiň mümkinçiligini seretmeli
· gerdejik görnüşde 30-40 mg 10 gün prednizolon bermeli, ýada damar içine prednizolon 90 mg fiziologiki erginde goýbermeli. Agyzdan we damardan berilen kortikosteroidler deň täsirli. Serişde berilenden 3-4 sagatdan netijelilik anyklanýar.
· Ýokanjyň bolmagynda antibiotikleriň agyzdan ýada damar, et içine goýbermelidigini çözmeli
· Bejergi dowamynda:
· suwuklygyň we iýmitiň deňsaz ulanşyna gozegcilik etmeli;
· deri astyna geparin goýbermeli (öýken arteriýasynyň tromboemboliýasynyň öňüni almak üçin);
· gapdaldan gelýän keselleri we öýken ýüregi anyklamaly we bejermeli;
· näsagyň umumy ýagdaýyny yzygiderli gözegçilikde saklamaly.

ÖDOK-niň ýitileşen döwründäki näsaglary güýçlendirilen bejergi otagyna ibermäge görkezme:

· Geçirilýän gaýra goýulmasyz kömege garamazdan agyr dem gysmanyň saklanmagy
· Aňynyň dury däldigi, koma
· Oksigenoterapiýa we inwaziw däl dem alyş usulynyň ulanylýanlygyna garamazdan ösýän gipoksiýanyň (PaO2< 40 mm ss) ýada agyrlaşýan giperkapniýanyň (PaO2< 60 mm ss) resprator asidozyň (PH <7,25) bolmagy
Inwaziw dem alyşa geçirmäge görkezme
· Goşmaça myşsalaryň dem alyş goşulmagy, garnyň deň saz goşulmagy bilen agyr dem gysma
· Dem alyş çaltlygynyň minutda 35-den ýokary bolmagy
· Ýaşaýşa howply gipoksiýa (PaO2< 40 mm ss)
· Agyr asidoz (PH <7,25) we giperkapniýa (PaO2< 60 mm ss)
· Dem alyşyň saklanmagy
· Ukylylyk, mental statusyň bozulmagy
· Ýürek – damar gaýra üzülmeleri (gipotenziýa, şok, ýurek ýetmezçilik
· Beýleki gaýra üzülmeler (metaboliki anomaliýalar, sepsis, pnewmoniýa, öýken arteriýasynyň tromboemboliýasy, barotrawma, uly plewral ingi)

ÖDOK-niň uzak saglyk öýleri ýagdaýynda alnyp barylşy.
Näsagy okatmak

Näsagyň we onuň maşgalasynyň esasy bilmeli zatlary:
· ÖDOK haýal döreýär we agyrlaşýar. Zeperlenen öýkeni doly dikeldip bolmaýar, ýöne keseliň döreýşini haýalladyp, alamatlarynyň agyrlygyny azaldyp bolýar
· Çilim çekmek ÖDOK-niň esasy sebäbi. Öýüň, iş ýeriň howasynyň gyjyndyryjylar bilen zaýalanmagy hem keseliň döremeginiň esasy sebäpleriniň biri bolup durýar. Şol sebäpli keseliň agyrlaşmagyny haýýallaşdyrmak üçin kesel dörediji howply sebäpleri aýyrmaly
· Lukmanyň bellän bejeriş tertibini doly ýerine ýetirmeli:
1. çilim çekmegi goýmaly
1. bellenen dermanlary wagtynda ulanmaly
1. ýokary dem alyş ýollarynyň wirusly ýada bakterial keselleri bolan adamlardan goranmaly
· Ähmi‎ýeti ýokary:
1. aram fiziki agyrlyk
1. dogry dem almak
1. dogry iýmit
1. maşgalada agzybirligi we olaryň goldawy
· Lukmanyň gözegçiliginde näsagyň bolmagy

Dikeldiş işler (reabilitasiýa)
Reabilitasiýa näsagyň fiziki işjeňligini dikeltmekde esasy usul bolup durýar
Näsaga fiziki türgünleşmäniň bolmazlygynda dem gysma alamatyň ösýändigi barada düşündirmeli. Näsaga fiziki türgenleşigiň tertibini öwretmeli.
Dem alyş ulgamyň keselleri bilen näsaglanlar üçin dem alyş maşklar
№1. Dem alyş maşygy: “Diafragmal dem alyş”.
1. Diafragmal dem alyşy gözegçilikde saklamak üçin bir eliňi garnyň, beýlekini bolsa döşüň üstünde goýmaly
2. Haýal we çuňňur burundan dem alyň
3. Garnyňyzy içine çekip gysylan dodakdan demiňizi çykaryň.
4. Şu maşygy 1 minutyň dowamynda gaýtalaň, soňra 2 minut dynç alyň.
5. Dem alyş maşygyny günde birnçäe gezek gaýtalaň (nahardan we ýatmazdan öň). Dem alyş maşygyň dowamlylygyny ýuwaş-ýuwaşdan 5 minuta çenli köpeldiň.

N2 Dem alyş maşygy: “Ýumulan dodakdan dem alyş dem çykaryşda garşylykly dem alyş”.

1. Gül ysgaýan ýaly burundan dem alyň.
2. Ýumulan dodakdan haýallyk bilen dem çykaryň “Şeýle ýagdaýda bronhlaryň we traheýalyň içinde basyş ýokarlanýar.
3. Dem alyşda 3-e we çykaryşda 7-ä çenli sanaň.
4. Bu dem alyş maşygy beýleki maşklar bilen (ýöremek we başgalar) utgaşdyrmak peýdaly.

